CELEX: 62008TJ0244
Language: el
Date: 2011-12-13
Title: Απόφαση του Γενικού Δικαστηρίου (δεύτερο τμήμα) της 13ης Δεκεμβρίου  2011. # Konsum Nord ekonomisk förening κατά Ευρωπαϊκής Επιτροπής. # Κρατικές ενισχύσεις - Τιμή πωλήσεως οικοπέδου - Απόφαση με την οποία η ενίσχυση κρίνεται ασύμβατη προς την κοινή αγορά και διατάσσεται η αναζήτησή της - Κριτήριο του ιδιώτη επενδυτή - Καθορισμός της αγοραίας τιμής. # Υπόθεση T-244/08.

Απόφαση του Γενικού Δικαστηρίου (δεύτερο τμήμα) της 13ης Δεκεμβρίου 2011 – Konsum Nord κατά Επιτροπής
      (Υπόθεση T-244/08)
      «Κρατικές ενισχύσεις – Τιμή πωλήσεως οικοπέδου – Απόφαση με την οποία η ενίσχυση κρίνεται ασύμβατη προς την κοινή αγορά και διατάσσεται η αναζήτησή της – Κριτήριο του ιδιώτη επενδυτή – Καθορισμός της αγοραίας τιμής»
      1.                     Ενισχύσεις χορηγούμενες από τα κράτη – Έννοια – Νομικός χαρακτήρας – Ερμηνεία βάσει αντικειμενικών στοιχείων – Δικαστικός
            έλεγχος – Περιεχόμενο (Άρθρο 87 § 1 ΕΚ) (βλ. σκέψεις 37-38)
      2.                     Ενισχύσεις χορηγούμενες από τα κράτη – Έννοια – Εκτίμηση βάσει όλων των κρίσιμων στοιχείων της επίδικης πράξεως και του πλαισίου
            της – Πώληση οικοπέδου που εντάσσεται σε σύνολο αλληλένδετων πράξεων και με σκοπό να καταστεί δυνατή η εφαρμογή πολεοδομικού
            σχεδίου (Άρθρο 87 § 1 ΕΚ) (βλ. σκέψεις 56-58)
      3.                     Ενισχύσεις χορηγούμενες από τα κράτη – Έννοια – Εκτίμηση με βάση το κριτήριο του ιδιώτη επενδυτή – Εκτίμηση βάσει όλων των
            κρίσιμων στοιχείων της επίδικης πράξεως και του πλαισίου της – Πώληση οικοπέδου από δημόσια αρχή σε ιδιώτη παρά την ύπαρξη
            προσφοράς υψηλότερης τιμής – Συγκρίσιμο των δύο προσφορών – Κριτήρια εκτιμήσεως (Άρθρο 87 § 1 ΕΚ) (βλ. σκέψεις 61-63, 65,
            72, 76)
      Αντικείμενο 
      
         
               Αίτημα ακυρώσεως της αποφάσεως 2008/366/ΕΚ της Επιτροπής, της 30ής Ιανουαρίου 2008, σχετικά με την κρατική ενίσχυση C 35/06
                  (πρώην ΝΝ 37/06) που εφάρμοσε η Σουηδία υπέρ της Konsum Jämtland ekonomisk förening (ΕΕ L 126, σ. 3).
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Ακυρώνει την απόφαση 2008/366/ΕΚ της Επιτροπής, της 30ής Ιανουαρίου 2008, σχετικά με την κρατική ενίσχυση C 35/06 (πρώην ΝΝ 37/06)
                     που εφάρμοσε η Σουηδία υπέρ της Konsum Jämtland ekonomisk förening.
                  
               
            
         
                  2)
               
               
                  
               
               
                  	Η Ευρωπαϊκή Επιτροπή φέρει τα δικαστικά έξοδά της, καθώς και τα δικαστικά έξοδα της Konsum Nord ekonomisk förening.